《出暖水向新营 其一》
元代·郭奎

山阳煖水地，旧是北军屯。一涧云连栈，千峰雪照门。

奉书观壁垒，驰驿到边藩。为卜归人信，今朝喜鹊喧。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。